м а и — 
310 
ejusmodi infundibula exhibent. Apud cuncta haecce ge- 
nera sipho per infundibuli partem retroversam, toto circui- 
tu cinctam permeat. Quae quidem res hoc modo se habet. 
Apud Goniatitem compressum, subnautilinum, retrorsum, 
alios infundibulum siphonale satis perspicuum est, retro- 
versum et simplex. Eandem formam habet, quam in parte 
ventrali apud Clymenias ostendit, Haud diversum est in- 
fundibulum siphonale, cujus externa pars lobum. dorsalem 
constituit apud Gon. intumescentem, carinatum, alios ad 
. Crenatorum subdivisionem (vide infra) pertinentes. Sellae 
dorsali apud has species satis evexae parabolicae interce- 
dit, sed retroversum est idem infundibulum eodem modo, 
quo apud Nautilinos Goniatites (vide infra subdivisionum 
conspectum). Apud Goniatitem crenistriam et alios, qui ad 
Genufractorum subdivisionem referuntur , sella dorsalis 
eadem exsistit, gracilior tantum, quem lobus infundibu- 
lumque dorsale intercedit. Magis obsoletum et perangu- 
stum apud hasce species lobus et infundibulum, ita ut sint, 
qui crediderint, sellam dorsalem angustum simul ipsum in- 
fundibulum esse siphonale antrorsumque verti. Crescit er- 
-ror, si quis Ceratitum et Ammonitum nucleos vel exempla- 
ria per planitiem dimidiantem bipartita ac polita oculis le- 
viter tantum et parum accurate lustrat. Antrorsum et su- 
perne infundibula siphonalia tendere ei videntur. Sellae 
tubuliformes sunt, quae videt. At enim accuratius si explo- 
ratur pars interna et margo superus huius tubuli antrorsum 
versi, exiguum et tenuissimum infundibulum siphonale 
proprium ac verum perspieitur, retroversum, intra sellam 
tubuliformem vel conicam acutangulatim reflexum. Inditum 
igitur est ampliori parti antrorsum producto ipsum infun- 
dibulum conicum et foramen angustissimum, quod sipho 
penetrat. Apparet, re vera ipsum infundibulum siphonale 
eodem modo se habere apud Ceratitum et Ammonitum spe- 
